„Chlamyphorus truncatus“.
Hallhabe, näed midagi?
Oleme igaviku oodanud, Jane, aga ikka ei midagi.
See pole eimiski,
vaid Chlamyphorus truncatus.
Tere, Chlamyphorus trun-kaktus-us.
Või tere, väikevöölane ehk „roosa haldjas“.
Pigem aidaa, väikevöölane!
Auto sõidab tema suunas!
Eest ära!
See läks napilt. - Liigagi.
Vaata! Väikevöölane hakkas nüüd kaevama.
Võtan ristuva kursi.
Meie uus kaevamismasin on äge.
Nii palju nuppe!
Keeratav nupp!
Ära seda kasuta, David. Kahandasime end vöölase jälitamiseks
ega taha missiooni keskel kasvada.
No loodetavasti on vöölane meiega ka koostöölane.
Sõnamängu märkasid?
Jah.
Roosa haldjas on kiire.
Ta ei meenuta eriti haldjat.
Pigem on ta nagu hamster, seljal sushi.
See sushi on nende rüü ja nad meenutavadki hamstreid.
Kõigil vöölastel on rüü, aga väikevöölane on pisim.
Teame nende kohta vähe. Neid on raske leida, nad elavad enamasti maa all.
Miks tema siis sõidutee peal oli?
Hea küsimus.
Äkki ta ei saanud asfaldist läbi kaevata või otsis toitu?
Kas vöölaste poisid on tüdrukutest suuremad?
Ka hea küsimus.
Ma ei tea. Nii vähe teamegi. Skannerite andmeil on ta poiss.
Viimane küsimus. Mis on meie tänane missioon?
Meie missioon on uurida välja, mida nad söövad.
Tundub lihtne.
Nendega pole miski lihtne. Aga kui mõistame, mida nad söövad…
Siis saame neid aidata? - Just!
Väikemees kaevas kõik selle? - Ei tea.
Paljud kaevavad maa all tunneleid. Putukad, konnad, jänesed,
öökullid, rebased, pingviinid, vom…
Kas see on väga pikk nimekiri? - Vombatid. Ning jah.
Me jalge all on terve maailm, mille peale enamik ei mõtlegi.
Ja seal on osa sellest maailmast! - Ta tuleb!
Ja läheb. - Minema pääseb!
David, suurendame uuristamiskiirust.
Jane, ma ei usu, et saame kiiremini uudistada.
„Uuristamine“ on keerukam „kaevamine“.
Nagu ladinakeelsed nimetused…
Mida? - Ei midagi. Suurendan uuristamiskiirust.
Ees on kivi!
Hakkan manööverdama! - Mida?
Keerukamalt „ära pöörama“!
Seal ta ongi!
Veel üks kivi!
Pööran ära. Kolm, kaks, üks!
Ta on liiga kiire. Kuidas näha, mida ta sööb?
Tupik!
See ei kõla hästi, Jane!
See ei kõla hästi!
Olime nii lähedal.
Olime äärepealt lömmis nagu pannkoogid või liivakoogid või nagu multikates…
Ma mõistan.
Kuidas kiiret vöölast jälitada?
Ja kivisid vältida?
Lähme üles ja muudame plaani.
Äkki järgmine kord riskiks lömastumisega Hallhabe?
Oot, mis heli see on?
Hallhabe, roni!
Mis toimub?
Annisa.
Hei, Jane. Hei, David.
Miks siin töölised on?
Kahjuks pean teile ütlema, et ühistu vabaneb aiast.
Või sellest, mida nimetasime aiaks.
Mida? - Ma tean.
Ka mulle ei meeldi see, aga hoonel pole aedniku jaoks raha
ja, noh, vaadake seda aeda.
Nad isegi võtavad puud maha?
Kõik tuleb eemaldada, et kogu ala sillutiskividega katta.
Kividega kaetakse? Puud eemaldatakse?
Ei või! - Kahjuks võivad küll.
Aga oravad, linnud ja pesukarud, kes puude otsas elavad?
Ning putukad ja loomad, kes mullas elavad? Nad jääksid kivide alla lõksu.
Aia hävitamise asemel peame selle taas ellu äratama.
Selleks on vaja aega, raha ja huvilisi.
Ka mulle see ei meeldi,
aga enamik ühistu liikmeid hääletasid aia sillutamise poolt.
Me ei saa parata.
Mul on kahju.
Meid ei kuula keegi, Jane.
Siis peame nad kuulama panema.
Uskumatu!
Tere ka teile.
Ema, mul on kohutav uudis.
Tegite midagi?
Veel mitte. Aga kuulsime, et hoone aed hävitatakse.
Ja me ikka ei tea, mida väikevöölane sööb.
Neil asjadel on seos?
Looduses on kõigel seos.
Väikevöölane uuristab ja elab maa all.
Aia sillutamine on kahjulik maa-alustele putukatele ja loomadele.
Selge. Mingil määral. - Ma ei mõista, kes nii teha tahaks.
Jane…
Milline isik tahaks loodust hävitada? - Jane.
Miks nõustuks keegi puid langetama ja taimi tapma?
Ka need on elus asjad. - Jane.
Ema, kas tahad midagi öelda?
Selle vana aia korras hoidmiseks kulub raha,
mida on hoone eelarves piiratud hulk.
See raha peab mujale minema.
Meie peame looduse eest hoolitsema.
Peame ka hoone elanike eest hoolitsema.
Katus lekib, mõned WC-potid ei tööta
ja pool hoonest jääb aina kütteta. - Sa hääletasid aia kõrvaldamise poolt?
Ma hääletasin selle poolt, et talvel küte oleks.
Ema, aiad ei saa end kaitsta.
Kui just neis pole taimi, mis putukaid söövad.
Aga neid vist siinkandis ei kasva, nii et…
Tänan, David.
Ma lähen käin WC-s.
Aia kõrvaldamise poolt hääletajad ei vihka loodust.
Lihtsalt tuli raske valik teha.
Iga asja jaoks eraldatud rahasumma oleks väiksem olnud,
kui me poleks suurt otsust teinud.
Miks tundub, et sa enam ei kuula?
Väiksem…
David, väikevöölane vältis maa all kive, sest ta oli kaevamismasinast väiksem, eks?
Mis siis?
Kui tahame väikevöölasega sammu pidada ja kive vältida,
peame veel väiksemaks kahanema.
Aga mis aia päästmisest saab?
Ma ei tea veel, kuidas aeda päästa.
Aga väikevöölasega sammu pidades näeme, mida ta sööb.
Ja ehk saame sellega aidata loomi, kes aia mullas elavad.
Mis müra see on?
Ei või sekunditki raisata.
Peame suurest kivist mööda saama. - Selge. Ole valmis.
Kahaneme väikevöölasestki väiksemaks.
Nii väiksena on palju kergem mööda saada. - Loodetavasti leiame väikevöölase peagi.
Peamootorid kaotasid voolu.
Tahad öelda, et oleme jännis?
Oleme jännis.
Seda kuuled?
Ülijubedat kraapimist?
Jah. Kuulen küll.
Kas seda teeb väikevöölane?
Aeg nuppe vajutada.
David, vaata!
Sipelgas vaid.
Väga suur sipelgas.
Aga vaid ühe sipelgaga tuleme ju toime. Eks, Jane?
Sipelgad pole kunagi üksi.
Liiga väikseks kahandasin meid?
Kombes? - Sipelgad on nii tugevad.
Ülitugevad, kuigi väiksed.
Nad tõstavad endast 10 korda suuremat raskust.
Ja koos töötades on nad veel tugevamad.
Ära sa märgi.
Väikevöölast me veel ei leidnud,
aga äkki saame aia sipelgate kombel päästa?
Töölisi puredes?
Mitte päris nii. Läki! Peame õue naasma.
Hei! Ma üritan osad taimed oma korterisse istutada.
Aitäh. Sa küll ütlesid, et paljud tahavad aiast vabaneda,
aga küllap paljud ei taha ka.
Jah. Mina ei taha. Jane ei taha. Hallhabe ei taha.
Soovin, et sellest piisaks. Ja et kaisuloomade hääled loeksid.
Kui nõustunud inimesed teaksid asja mõjust siinsetele loomadele, muudaksid nad meelt.
Vaata.
„Loodus saab võita, kui talle võimaluse anname.“
Jane Goodalli sõnad.
Annisa, kuidas aiale võimalust anda?
Midagi peame ju teha saama.
Ju võite petitsiooni proovida.
Seda ma arvasin! Petitsioon, muidugi.
Mis see on?
Palve millegi muutmiseks.
Mida rohkem inimesi selle allkirjastavad, seda võimsam see on.
Kui üle poole ühistu liikmetest aia päästmise petitsiooni allkirjastavad,
siis ma… - Peatad hävitustöö?
Jah, aga pole kerge veenda inimesi…
Küll veename kõiki. - …meelt muutma.
Lisaks vajame inimesi, kes aia eest hoolitseksid.
Selleks ikka raha pole. - Mõtleme midagi välja.
Kähku.
Tere, härra Jin! - Soovime aia petitsioonist rääkida.
PÄÄSTKE AED
Veidi vaeva nähes saame aia päästa.
Ära aeda pissi, Pugsley!
Kõik need vaesed loomad jääksid siis lõksu?
Putukad ka. - Putukatest ma eriti ei hooli.
Peamiselt loomad.
No loomade nimel aitan muidugi.
Rahu, sa ei pea laulma.
Vajame su allkirja, et saaksime aia päästa.
Väikevöölased ka.
Mõelge vaid. Hängite maa all, tegelete oma asjadega, kui äkitselt
hakkavad ehitajad teie kodu lammutama ja kõike ära rikkuma.
„Ei! Aidake meid!“
Loodus saab võita, kui võimaluse anname. - Vau, seda tahtnuks varem teada.
Jah. Aitame meeleldi aia päästa.
Kas aiatöö meeldib? - Ja vabatahtlik töö ka?
Ikka. Jah. - Mulle meeldib.
Tere, preili…
Garcia. - Preili Garcia.
Mina olen Jane. Kogun allkirju, et meie aia hävitamist peatada.
Tõesti? On sul raha uue aia loomiseks ja ülal pidamiseks?
Hea küsimus. Teeme loodusliku aia, mille eest pole väga hoolitseda vaja.
Laseme murul kasvada ja umbrohu pärast ei muretse.
Meil on isegi vabatahtlike abiliste nimekiri.
Kas allkirjastaksite petitsiooni?
Hea meelega.
Vabatahtlikuks ka?
Ei.
Aga mu vapustav tütar aitaks rõõmuga.
Oot, stopp!
Annisa, käes!
Mis on käes?
Petitsiooni allkirjad. - Tahame kõik aia alles jätta.
Vabatahtlikud hooldavad seda.
Ühte allkirja on veel vaja.
Sedasi. Nüüd saite kõigi omad.
Aed jääb alles!
Ei ole nii! Saite hr Jini allkirja?
Ta lubas aiatoimkonnas aidata.
Me kõik hoolitseme aia eest.
Ausõna.
Tubli töö, lapsed.
Ma ei mõelnudki kõige peale, mis maa all elab.
Ju ka nemad vajavad kodu. Eks?
Seda väikevöölane vajabki. Kodu.
Sõiduteedest ja ehitustest kaugel.
Seda leides võib selguda, mida ta sööb.
Aeg on missiooni jätkata. - Läki!
Sipelgate käest pääsemiseks ja väikevöölase leidmiseks
peame voolu peamootoritesse suunama. - Just nii, kapten!
Mootorite energia on 75% peal.
80%. Sada protsenti. No nii.
Kombes. Anna gaasi.
Midagi on ees, Jane.
Täiskäigul edasi.
Tagasi! Täiskäigul tagasi!
Veel sipelgaid. Palju rohkem! - Sipelgakoloonia keskel oleme.
Tagurda!
Meie taga on ka kivi.
Ees on kurjad sipelgad.
Lõksus oleme.
Väikevöölane, roosa haldjas!
Ta päästis meid ja toitub sipelgatest.
Missioon täidetud.
Tead, kui haruldane on seda näha? - Sama haruldane kui päris haldjat näha?
Mitte nii haruldane ehk.
Miks ta peatus?
Sest ta on kodus.
Kuula, David.
Pole autosid, sõiduteed ega ehitust.
Ei midagi.
Aga lähedal on tema toit, sipelgad.
Teades, et vöölased elavad toidu lähedal, saame neid lähemalt uurida.
Ja neid kaitsta. - Täpselt.
Laseme tal magada.
Head ööd.
Teate, väga tore oli teist see teema üles kaevata ja loodusele võimalus anda.
Täheldasin sõnamängu.
Mis viga, Jane?
Tore, et aia päästsime, aga muretsen väikevöölase pärast.
Mis see väikevöölane veel on? Ma pole sellest kuulnudki.
Enamik pole.
Ta näeb välja nagu hamster, kel on sushi seljas.
Ta sööb sipelgaid ja uuristab.
Ohustatud liik.
Muutusi saab algatada petitsioonidega, aga ka inimestega rääkides.
Nagu aia mullas elavad putukad ja loomad.
Kui neist ei räägi, ei tea keegi, et nad abi vajavad.
Sul on õigus, Annisa.
David, väikevöölase missioon pole läbi.
Pole?
Tuleme varsti aeda appi, Annisa.
Läki!
Tšau. - Tšau!
Juba tulen!
Loodus saab võita, kui võimaluse anname.
Väikevöölasega on sama lugu.
Ohustatud liik, mis vajab meie abi.
Noh, kuidas saan aidata?
Aidake vöölasi päästa.
Ema, lase David sisse. Ta on hilinemas. - Millele?
Meie kõnele Mariella Superinaga. - Kes ta on?
Väikevöölaste ekspert. Ta elab Argentinas ja helistab nüüd meile.
Olgu, kiirustan.
Tere, Mariella!
Tere, Jane.
Kus David on?
Rääkisime just naabritele väikevöölasest.
Vabandust, et hilinesin. Meil on palju naabreid.
Mõistsime, et enamik pole väikevöölasest kuulnud,
kui maa all ühe jälgi ajasime.
Kõlab seikluse moodi. Kas leidsite väikevöölase?
Jah. Ta oli imearmas.
Mitte sipelgate arust, keda ta sõi, aga meie arust küll.
Nii nunnu. - Kas ta oli selline?
Täpselt selline.
Miks rohkem inimesi väikevöölastest ei tea?
Noh, las ma näitan kaarti. Nad elavad vaid Argentinas, maa all,
seega väga raske on neid leida ja uurida.
Miks neid „roosadeks haldjateks“ nimetatakse?
Sest ausalt öeldes ei meenuta nad haldjaid.
Tiibu pole.
„Haldjas“ tuli ingliskeelsest sõnast, mis tähendab „väikest“,
ja „roosa“ on nende rüü järgi.
Miks see roosa on?
Rüü on heleroosa, sest nad tõmbavad kogu vere
oma kehasse, et sooja saada, ja kui läheb väga kuumaks,
lasevad vere rüüsse, mis on siis roosam.
Nii lahe!
Ja vahel kuum.
Mõistad?
Kuidas kuumaks läheb?
Kaevates seisab ta tagajalgadel
ja kasutab sabaotsa viienda jalana,
et püsti olla ja tugevamalt kaevada.
Vapustav, et nii väike olend saab nõnda teha.
Isegi tema pepuplaadil on kaevates tähtis roll.
Las ma näitan.
Näete, kuidas ta kaevab? Ta lükkab oma pepuplaadiga liiva eemale,
vabastades ruumi enda ees.
Vau. Minu pepu vist nii ei tee.
Kas oled alati vöölaste fänn olnud? - Esimest nägin 18-aastasena.
Ma ei teadnudki, et nad on olemas.
30 aastat hiljem uurin ma ikka vöölasi ja olen oma elu neile pühendanud.
Tema on pirakas! - Vöölased on nii lahedad.
Isegi kõige pisemaid ja veidramaid loomi tuleks uurida.
Ka nemad on tähtsad ja vajavad me abi asjadega, mis kahju teevad.
Mis väikevöölastele kahju teeb?
Neid püütakse kinni, et lemmikloomana pidada.
Kliimamuutus on ka probleem. Nad on oma elupaika kaotamas.
Suurema saju korral täituvad nende urud veega.
Kuidas neid aidata?
Mõelge globaalselt, tegutsege lokaalselt.
Teie ümbruses elab nii palju tillukesi olendeid,
kellest te ei pruugi teadagi, seega minge välja, nautige loodust,
otsige tillukesi olendeid ning lihtsalt vaadake ja nautige neid.
Ärge viige neid oma koju. Metsloomi ei tohiks lemmikutena hoida.
Teeme kindlalt nii, nagu soovitad.
Muidugi. Tahan, et nad igavesti elaksid.
Suur tänu, et meiega väikevöölastest rääkisid, Mariella.
Aitäh teile!
Ning pidage meeles: hoidke neid südames, jätke nad loodusesse.
Tšau! - Tšau, Mariella!
Oot, kas see on sipelgas?
Nad leidsid meid! - Kähku kaevamismasinasse!
Tõlkinud Silver Pärnpuu